กินยาคุมให้นมยังไม่หมดแผง เปลี่ยนเป็นยาคุมอื่นได้ไหมคะ พอดีให้ลูกอย่านม3วันแล้วค่ะ เลยอยากเปลี่ยน กลัวน้ำนมไมาแห้งถ้ากินยาคุมให้นมต่อจนหมดแผง
สวัสดีค่ะ }ยาคุมกำเนิดชนิดที่ให้นมลูกได้ เป็นยาคุมกำเนิดชนิดฮอร์โมนเดี่ยว คือมีฮอร์โมนโปรเจสเตอโรนเพียงตัวเดียว ส่วนยาคุมกำเนิดทั่วๆ ไป เป็นยาคุมกำเนิดชนิดฮอร์โมนรวม คือมีทั้งฮอร์โมนเอสโตรเจนและฮอร์โมนโปรเจสเตอโรน ดังนั้น การเปลี่ยนชนิดยาคุมกะทันหันโดยที่ยังทานยาไม่หมดแผง อาจมีผลต่อการคุมกำเนิดได้ แนะนำควรทานต่อจนหมดแผง คือครบ 21 เม็ด แล้วเว้นระยะ 7 วันเหมือนเดิม เพื่อให้มีประจำเดือนมา แล้วจึงเริ่มทานยาคุมชนิดฮอร์โมนรวมค่ะ และแนะนำว่าในช่วง 7 วันแรกของการเริ่มทานยาคุมชนิดใหม่ ควรงดการมีเพศสัมพันธ์ไปก่อน เพื่อรอให้ยาได้ออกฤทธิ์ให้เต็มประสิทธิภาพค่ะสำหรับเรื่องน้ำนม เมื่อลูกหยุดดูด หรือไม่มีการบีบ นวด คลึงกระตุ้นเต้านมต่อ น้ำนมก็จะค่อยๆ แห้งไปในที่สุดเองค่ะ การทานยาคุมกำเนิดชนิดที่ให้นมลูกต่อ ไม่ได้ไปกระตุ้นให้มีน้ำนมไหลแต่อย่างใดค่ะ